Природен парк Урулу
В зависимост от времето и атмосферните условия, скалата променя цвета си от огнено-червено до виолетово-синьо
Ayers Rock е огромна скална могила, подобна на Silbury Hill в Англия. Учените смятат, че скалата се намира на важно географско място, аналогично на великите пирамиди в Гиза.
С височина 318 м и обиколка 8 км, Аyers Rock е най-големия такъв монумент в света. Наричана от местното население Улуру, скалата се смята за едно от чудесата на планената.
Улуру се намира в национален парк Kata Tjuta, в централната част на Австралия. Преди няколко години Австралийското правителство предостави тази земя на аборигените - първичното население на Австралия и основа природния парк.
Горният слой на монумента е направен от ронлива пясъчна скала, богата на минерала фелдшпат и е с дебелина около 2,5 км. Под кората му има вълнообразни слоеве от седимента скала. Повърхността е силно ерозирала. Цялата могила е осеяна с пещерни зали и тунели.
В зависимост от времето и атмосферните условия, скалата може драматично да промени цвета си от почти виолетово-синьо до огнено червено. Много фотографи идват на това място и стоят с дни за да заснемат промените в цвета.
Името Ayers Rock (Скалата на Аиърс) е дадено от премиера на Южна Австралия Сър Хенри Аиърс. Смята се, че равнината, от която се издига Улуру, преди около 500 милиона години е била част от дъното на океан, запълващ централната част на Австралия. Някои вярват, че в скалата има магичен извор, излъчващ светлина през различни периоди от годината. Аборигените вярват, че под повърхността на планината има огромна кухина, където се намира енергиен източник, който те наричат Tjukurpa (Времето на сънищата). Те смятат, че през цялото време на обиколката около скалата човек сънува. Невероятните забележителности, които се виждат от началото до края на обиколката могат да накарат човек да си мисли, че е в някакъв приказен сън. Могат да се видят странни и интересни пещерни и скални образувания и десетки древни рисунки отвън и отвътре, издялани в скалата. Днешните племена говорят, че техните древни прародители са населявали земята около могилата. Те са оставили своята история във вид на рисунки, изсечени в повърхностния скален слой от всяка страна на Ayers Rock.
Днешните аборигени обясняват, че са получили знанията за своите прародители и за образуването на Улуру от Tjukurpa. Много от нещата които знаят, те пазят в тайна.
Освен за образуването на местността, тяхната легенда "Времето на сънищата" разказва и за сътворението на всички неща на Земята: "Светът вече съществуваше, но беше скучен и неизразителен. Гигантски получовешки същества, наподобявайки растения или животни, се вдигнаха от равнините, където те спяха векове наред. Тези древни герои кръстосаха Земята в различни посоки. Докато кръстосваха, те научиха хората да палят огън, да откриват вода, да строят и да правят ритуали. Когато най-накрая се измориха, те отново заспаха. Тогава времето на сънищата свършило."
Интересни са живота и вярванията на аборигените. Всички мъже и жени принадлежат на малки групи наречени кланове или фамилии. Всяка фамилия има свои духовни особености. Една фамилия може да има няколко свещени места, а областта, включваща тези места е имението на фамилията. Всички фамилии са свързани помежду си от религията, традициите, общите диалекти и права.
Всеки клан има свой символичен предмет, чиито цветове и рисунки по него говорят за особеностите на фамилията. Всичко в света на аборигените съдържа същина или душа, водеща началото си от "Времето на сънищата". А свещеният предмет на фамилията подхранва духът на всеки един неин член.
Със скалната могила Улуру е свързана интересна легенда:
През периода на Сътворението, Tatji, малкият Червен гущер, който живеел в равнините, дошъл в Улуру. Катерейки се по скалата, изпуснал своя кали (дух) и той се свързал с планината. С всички сили Tatji ровел в ронливата скала, опитвайки се да освободи своя кали и направил серия от вдлъбнатини. Тъй, като не успял да освободи заклещената си душа, скоро малкият гущер умрял в една от пещерите. Неговите останки се превърнали в големи овални камъни на пода на пещерата.
В няколко от пещерите в Улуру има изобразени множество истории от "Времето на сънищата". Рисунките по стените датират от десетки хиляди години и са били обновявани многократно. Така хилядолетната история и легендите, свързани с това величествено място, се запазват и предават на поколенията.
Мястото може да се посещава през цялата година. Преди да планирате посещението си в Улуру, можете да направите предварителна справка за метеорологичната обстановка и прогнозата за следващите пет дни от:
http://www.alicesprings.nt.gov.au/about_alice/Temperature.asp
http://www.alicesprings.nt.gov.au/about_alice/MonthlyData.asp
http://www.alicesprings.nt.gov.au/about_alice/4DayForecast.asp
Пълна информация за часовете на изгрева и залеза в местността през целия месец може да видите от тук:
Близкият град до Улуру е Darwin. В него се намира автобусната гара, хотелите и магазините. Цената за една нощувка е около 45$ за единична стая и 17$ за стая с 3-4 легла. В информационната агенция в града, ще получите информация относно маршрута и безопасността, а може да си наемете и водач.